Гнаявік белы

Гнаяві́к белы, гнаявік, благушка (Coprinus comatus) — шапкавы базідыяльны грыб, тыпавы від роду  сямейства , па іншых звестках MycoBank // International Mycological Association (IMA) — .

 Батанічнае апісанне 
Пладовае цела грыба, спачатку пакрытае агульным пакрывалам, — шапка на ножцы. Шапка 3—6 см у дыяметры, вузка-яйцападобная або цыліндрычная, потым званочкавай формы, паласатая, пакрытая густымі лускавінкамі, якія часам адсутнічаюць па краі. Колер шапкі белы, на бугарку — аліўкава-бураваты. Мякаць тонкая, белая, хутка чарнее і расплываецца каплямі вадкасці чарнільна-чорнага колеру. Пласцінкі свабодныя, белага колеру, крыху ружаватыя па краі, потым чарнеюць і разам з шапкай расплываюцца. Ножка цыліндрычная, даўжынёй 12—14 см і 1—3 см у дыяметры, белая, з белым рухомым кальцом, часам патоўшчаная ў ніжняй частцы. Споры гладкія, чорнага колеру.

  Распаўсюджанне  
Грыб расце на рыхлай, добра ўгноенай глебе, на пашах, агародах, у садах і парках, на ўзлесках і лугах. Пладовыя целы з’яўляюцца ў верасні—кастрычніку. Сустракаецца групамі і паасобку.

 Выкарыстанне 
Малавядомы ядомы грыб. Можа спажывацца ў маладым узросце, да з’яўлення прыкмет пачарнення тканак.

 Літаратура 
  — С. 91.

 Сержанина Г. И. Шляпочные грибы Белоруссии. — Минск: Наука и техника, 1984.

Катэгорыя:Шампіньёнавыя
Катэгорыя:Ядомыя грыбы
Катэгорыя:Грыбы Еўразіі
Катэгорыя:Грыбы на марках